stanford-oval/wikipedia huggingface dataset:
קולומביה במשחקים האולימפיים
מדליות > לפי אולימפיאדה

באולימפיאדות הקיץ:
| אולימפיאדה | זהב | כסף | ארד | סך הכל |
| --- | --- | --- | --- | --- |
אולימפיאדת לוס אנג'לס (1932): 0
אולימפיאדת ברלין (1936): 0
אולימפיאדת לונדון (1948): 0
אולימפיאדת הלסינקי (1952): לא השתתפה
אולימפיאדת מלבורן (1956): 0
אולימפיאדת רומא (1960): 0
אולימפיאדת טוקיו (1964): 0
אולימפיאדת מקסיקו סיטי (1968): 0
| אולימפיאדת מינכן (1972) | 0 | 1 | 2 | 3 |
אולימפיאדת מונטריאול (1976): 0
אולימפיאדת מוסקבה (1980): 0
| אולימפיאדת לוס אנג'לס (1984) | 0 | 1 | 0 | 1 |
| אולימפיאדת סיאול (1988) | 0 | 0 | 1 | 1 |
| אולימפיאדת ברצלונה (1992) | 0 | 0 | 1 | 1 |
אולימפיאדת אטלנטה (1996): 0
| אולימפיאדת סידני (2000) | 1 | 0 | 0 | 1 |
| אולימפיאדת אתונה (2004) | 0 | 0 | 2 | 2 |
| אולימפיאדת בייג'ינג (2008) | 0 | 2 | 1 | 3 |
| אולימפיאדת לונדון (2012) | 1 | 3 | 5 | 9 |
| אולימפיאדת ריו דה ז'ניירו (2016) | 3 | 2 | 3 | 8 |
| אולימפיאדת טוקיו (2020) | 0 | 4 | 1 | 5 |
| סך הכל | 5 | 13 | 16 | 34 |
מדליות > לפי ענף

בענפי הקיץ:
| ענף | זהב | כסף | ארד | סך הכל |
| --- | --- | --- | --- | --- |
|  הרמת משקולות | 2 | 4 | 3 | 9 |
|  אופניים | 2 | 2 | 4 | 8 |
|  אתלטיקה | 1 | 3 | 1 | 5 |
|  קליעה | 0 | 2 | 0 | 2 |
|  אגרוף | 0 | 1 | 4 | 5 |
|  ג'ודו | 0 | 1 | 1 | 2 |
|  היאבקות | 0 | 0 | 2 | 2 |
|  טאקוונדו | 0 | 0 | 1 | 1 |
| סך הכל | 5 | 13 | 16 | 34 |
ראו גם

קולומביה במשחקים הפאראלימפיים
קולומביה במשחקים האולימפיים לנוער
הערות שוליים

↑  "Medals by Games" [מדליות לפי משחקים]. Olympic Analytics (באנגלית). נבדק ב-14 במאי 2022. {{cite web}}:  (עזרה)תחזוקה - ציטוט: url-status (link)
↑  "Medals by Sports" [מדליות לפי ענפי ספורט]. Olympic Analytics (באנגלית). נבדק ב-14 במאי 2022. {{cite web}}:  (עזרה)תחזוקה - ציטוט: url-status (link)
רוכבת האופניים מריאנה פאחון, שזכתה במדליות זהב בלונדון ובריו דה ז'ניירו
קתרין איברגואן, זוכת מדליית הזהב בקפיצה משולשת בריו דה ז'ניירו
רוכב האופניים ריגוברטו אוראן, שזכה במדליית כסף באולימפיאדת לונדון
קרב באיקולה

תוכנית הקרב באיקולה
קרב באיקולה (Baecula) היה קרב שהתרחש בשנת 208 לפנה"ס במהלך המלחמה הפונית השנייה, בין צבא קרתגי בפיקוד עזרובעל ברקה, אחיו של חניבעל, לבין צבא רומי בפיקוד פובליוס קורנליוס סקיפיו אפריקנוס. הקרב התרחש ליד העיר באיקולה (כיום הכפר באַילֶן) שבהיספניה (ספרד), ובסופו הובסו הקרתגים אולם מרבית צבאם הצליח לסגת באופן מאורגן.
רקע

המלחמה הפונית השנייה פרצה בשנת 218 לפנה"ס בספרד, כאשר חניבעל ברקה, המפקד הראשי של צבא קרתגו, תקף את העיר סגונטו, שהייתה בעלת בריתה של רומא. חניבעל תכנן להעביר את המלחמה לאיטליה, והוא יצא במסע נועז דרך גאליה והרי האלפים, בעודו מפקיד ביד אחיו עזרובעל את הפיקוד על הצבא הקרתגי בחצי האי האיברי. בסתיו 217 לפנה"ס, לאחר שהובס בידי חניבעל בקרבות טיקינוס וטרביה, יצא הקונסול פובליוס קורנליוס סקיפיו וחבר אל כוחותיו של אחיו גנאיוס קורנליוס סקיפיו קאלבוס בצפון ספרד. השניים פלשו דרומה והגיעו עד סגונטו.
שנתיים לאחר מכן, בשנת 215 לפנה"ס, הביסו השניים את עזרובעל בקרב דרטוסה. קרתגו שלחה לספרד צבא נוסף תחת פיקודו של מאגו, אחיו הצעיר של חניבעל. בשנת 214 לפנה"ס נקרא עזרובעל לאפריקה לדיכוי מרד נומידי, והאחים הרומים ניצלו זאת והרחיבו את התפשטותם דרומה. בשנת 212 לפנה"ס שב עזרובעל לספרד כשלצידו צבא קרתגי שלישי בפיקודו של עזרובעל גיסקו, וכוח פרשים נומידי בהנהגת הנסיך מסיניסה.
בשנת 211 לפנה"ס הצליחו הצבאות הקרתגיים המאוחדים להביס את הצבא הרומי שפוצל בין פובליוס סקיפיו ואחיו גנאיוס. השניים נהרגו, ושרידי צבאם נסוגו מצפון לאברו. בשנת 210 לפנה"ס קיבל פובליוס קורנליוס סקיפיו אפריקנוס, בנו של פובליוס סקיפיו, את הפיקוד הרומי על הכוחות הרומים שנותרו בספרד. בסוף אותה שנה נחת סקיפיו הבן באמפוריום, מדרום להרי הפירנאים, ונערך לחידוש המערכה על חצי האי האיברי. באביב שנת 209 לפנה"ס חצה סקיפיו את האברו, ולאחר מסע מזורז לעומק חצי האי הפתיע את הקרתגים בכיבושה המהיר של קרתגו החדשה, ששימשה אחד מהבסיסים החשובים של קרתגו בספרד.
באביב שנת 208 לפנה"ס יצא סקיפיו מקרתגו החדשה לקראת עזרובעל.
הקרב ותוצאותיו

עזרובעל הופתע מהתקדמותו של סקיפיו, וחשש מעדיפותו המספרית. הוא נסוג ותפס עמדה מבוצרת על רמה קטנה ליד העיר באיקולה (כיום הכפר באַילֶן) והמתין לבואו של צבא קרתגי נוסף. על פי ההיסטוריון היווני פוליביוס, המתין סקיפיו יומיים, אך מחשש לכיתורו בידי הצבאות הקרתגיים הנוספים (מה שהוביל בעבר למותם של אביו ודודו בקרב באיטיס, לא רחוק משם) החליט לבסוף לעלות על מחנהו של עזרובעל. עזרובעל ראה שלא יוכל לעמוד בפני הצבא הרומי, והחליט לסגת. הוא הוציא לקראת הרומאים את כוחותיו הקלים, ואלה ספגו את המתקפה הרומית. סקיפיו פיצל את עיקר צבאו בינו ובין סגנו גאיוס לאליוס, ובמקביל למתקפה החזיתית של כוחותיו הקלים הובילו השניים מתקפה כפולה על האגפים. הכוחות הקרתגים נשברו והובסו, אך לחימתם אפשרה לעזרובעל לחצות את נהר הבאיטיס עם מרבית צבאו, פיליו ומטעני האספקה. עזרובעל פנה כעת עם צבאו צפונה במטרה לחבור עם אחיו באיטליה.
למרות הניצחון, נמנע סקיפיו מלרדוף אחר עזרובעל. למהלך זה, שאפשר את פלישתו של עזרובעל לאיטליה, ניתנו מספר הסברים. לדעת פוליביוס, חשש סקיפיו שצבאו יכותר בידי המצביאים הקרתגים הנוספים. הסבר נוסף מצביע על תנאי השטח ומזג האוויר הגשום. לפי הסבר אחר היה יותר חשוב בעיני סקיפיו להשלים את כיבושו של דרום חצי האי האיברי מידי קרתגו, והוא לא רצה לסכן זאת במערכה ארוכה בהרים. אחרים גורסים שהחיילים הרומים עסקו בביזת המחנה הקרתגי, והיה קשה לארגן אותם מחדש לקראת מרדף יעיל.
בהמשך חצה עזרובעל את האלפים ופלש לאיטליה, במטרה לתגבר את אחיו חניבעל. החרדה ברומא הייתה עצומה, אך בסופו של דבר לא הצליח עזרובעל לחבור לאחיו והובס בטרם עלה הדבר בידו בקרב מטאורוס, מול צבאם המאוחד של שני הקונסולים של אותה השנה, גאיוס קלאודיוס נרו ומרקוס ליוויוס סלינטור.
לקריאה נוספת

פוליביוס, היסטוריה, ספר 10, 38-39. (לקריאה מקוונת)
הערות שוליים

↑  פוליביוס, ספר עשירי, פסקה 38, 10
↑  פוליביוס, ספר עשירי פסקה 39, 9
| --- | --- |
בקרת זהויות :  NLI: 987007394512405171  LCCN: sh2016000664
ביצה (מזון)

ביצים משווקות בתבנית ביצים המגינה עליהן משבירה
ביצים לפני בישול
ביצה היא מבנה שבתוכו מתפתח עובר של בעלי חיים מסוימים. לאחר שהביצית עוברת הפריה, מתפתח בתוכה אפרוח בעל גנים מעורבים. בעולם המערבי הביצים המשמשות כמזון הן ביצים "עקרות", ללא הפריית זכר, שהוטלו כחלק ממחזור הרבייה.
ביצי עופות, ובעיקר ביצי תרנגולות, משמשות את האדם למזון, אם ישירות (כמו באכילת ביצה רכה, קשה, חביתה, טרופה, ביצת עין, ביצה עלומה וכו') או במגוון מאכלים אחרים כמו פסטות, רטבים, עוגות, ממתקים, מרקים, סלטים, מיונז ועוד. הביצה נתפסת כמזינה ובריאה כיוון שהיא מכילה חלבון, לציטין ומינרלים רבים, אך הכמות הגבוהה של כולסטרול שהיא מכילה מזיקה. ניתן להימנע מן הכולסטרול אם אוכלים את חלבון הביצה ללא החלמון, שכן כל הכולסטרול המצוי בביצה נמצא בחלמון, אך גם ריכוז המינרלים הגבוה נמצא דווקא בחלמון.
הביצה מורכבת משלושה חלקים עיקריים: הקליפה, שלרוב אינה נאכלת, החלבון (המכיל בעיקר אלבומין), שהוא חלק אכיל שצבעו המקורי שקוף, והחלמון, שצבעו כתום עד צהוב (צבע החלמון מושפע מזן התרנגולות, גנטיקה, גורמים סביבתיים ותזונתיים. בשונה מהנהוג לחשוב לטריות הביצה אין קשר לגוון הכתום).
הביצה הנפוצה ביותר במטבח היא ביצת תרנגולת, אך קיימים בעלי חיים נוספים שביציהם אכילות, כגון יען, אווז, ברווז, שליו, יונה, צבים מסוגים מסוימים ואפילו דגים (במאכלים כגון קוויאר ואיקרה). כלפי אכילת ביצים קיימת התנגדות בקרב פעילי זכויות בעלי חיים וטבעונים.
בישראל בשנה נצרכות כ-2 מיליארד ביצים, המהוות ממוצע של כ-250 ביצים לנפש לשנה. גידול הביצים למאכל בישראל מבוצע על ידי מעל ל-2800 מגדלי ביצים. בישראל ישנם כ-20 משווקים, כאשר 18% מהביצים משווקים על ידי חברת "מ. לסר", כ-14% נוספים משווקים על ידי "גליקסמן שיווק ביצים" ותנובה כל אחת. ייבוא ביצים לישראל מתבצע בעיקר בתקופות החגים, ובשנה מיובאות לישראל בין 100 אלף ל-300 אלף ביצים. כמחצית מכמות הביצים נמכרות ברשתות השיווק בישראל וכ-8% מהן היו ביצים מיוחדות - ביצי חופש, ביצי אומגה 3, וביצים אורגניות.
ערכים תזונתיים

| --- | --- |
 ערך תזונתי ל-100 גרם
 
 מים:  74 ג'
 
 קלוריות:  143 קק"ל
 
 חלבונים:  12.56 ג'
 פחמימות:  0.72 ג'
 פחמימות זמינות:  0.9 ג'
 שומן:  9.51 ג'
 שומן רווי:  38%
 שומן חד בלתי רווי:  46%
 שומן רב בלתי רווי:  16%
 כולסטרול:  372 מ"ג
 
 ויטמינים:  ‏
  ‑ ויטמין A:  160 מק"ג
  ‑ ויטמין B1:  0.04 מ"ג
  ‑ ויטמין B2:  0.457 מ"ג
  ‑ ויטמין B3:  0.075 מ"ג
 
 ברזל:  1.75 מ"ג
 סידן:  56 מ"ג
 אשלגן:  138 מ"ג
 נתרן:  142 מ"ג
 
 מקור: משרד החקלאות האמריקני
מקורן של כ-60% מהקלוריות בביצה הוא משומן. כ-5 גרם שומן נמצאים בתוך חלמון הביצה, ואילו בחלבון הביצה נמצא מעט מאוד שומן. רוב השומן בביצה הוא שומן בלתי רווי. החלבון עשוי ברובו ממים (כ-87%) ומחלבון (13%). משקלה של ביצת תרנגולת ממוצעת (בלי הקליפה) הוא כ-50 גרם, המתחלקים ל-33 גרם של חלבון ביצה ו-17 גרם חלמון. בסך הכל 6.3 גרם הם חלבונים, 3.7 גרם מקורם בחלבון הביצה ו-2.7 מקורם בחלמון, כך שלמעשה הריכוז היחסי של החלבון בחלק החלמון גבוה יותר. ה-pH של ביצה טרייה הוא כ-7.6 בחלבון וכ-6.2 בחלמון, עם הזמן עולה ה-pH בחלבון עד ל-9.2 עקב התנדפות דו־תחמוצת הפחמן.
לכולסטרול במזון בכלל, ולצריכת ביצים בפרט, יש השפעה מוגבלת על רמות הכולסטרול בדם, ולא נמצא קשר בין צריכת ביצים למחלות לב וכלי דם.
ביצים מהוות מקור חשוב לחלבון בעל ערך ביולוגי גבוה, וכן לוויטמינים ולמינרלים חיוניים, בהם חומצה פולית, ויטמין B12, ויטמין A, ויטמין D, אבץ, סלניום, כולין ועוד. הביצה אמנם מכילה לא מעט כולסטרול, אך כמות נמוכה יחסית של שומן רווי, ומחצית מהשומן שבה הוא חד בלתי רווי, שדווקא מסייע לשמור על ערכי HDL ("הכולסטרול הטוב") תקינים וממתן את עליית ה-LDL ("הכולסטרול הרע"). הממצאים הנוגדים במחקרים מוסברים בכך שחלק מהאנשים מגיבים בעלייה גדולה יחסית של הכולסטרול בדם כשהם אוכלים כולסטרול בתזונה, ואילו אחרים - באופן מתון יותר. על פי מסמך עמדה בנושא תזונה שפרסמו לאחרונה האיגוד הקרדיולוגי בישראל ועמותת עתיד, צריכה של עד חמש ביצים בשבוע בטוחה לאוכלוסייה הבריאה, ועד שלוש ביצים בשבוע לסובלים מסוכרת, מחלת לב כלילית או יתר כולסטרול שאינו מאוזן על ידי טיפול תרופתי.
הכנת ביצים לאכילה > בישול ביצים

ביצה קשה ניתן לקבל על ידי בישול ביצה במים רותחים במשך 6–7 דקות. החלבון והחלמון הופכים למוצק, וניתן לשלב את הביצה הקשה בכריכים, בסלטים ואף לאכול אותה כפי שהיא. בישול במשך כ-3–4 דקות במים רותחים יניב ביצה רכה - ביצה המבושלת באופן חלקי. על מנת למדוד את מידת הזמן לבישול, ניתן להשתמש בטיימר ביצים.
הכנת ביצים לאכילה > טיגון ביצים

חביתה היא עוד דרך נפוצה להכנת ביצה. ערבוב החלמון והחלבון יחדיו ויציקתם למחבת משומנת, תניב בתוך 2–3 דקות בלילה מוצקה של ביצה מטוגנת. גם את החביתה ניתן להוסיף למאכלים שונים כגון כריכים וסלטים. בדרך כלל מתבלים את החביתה בתבלינים שונים, הבולטים בהם הם מלח, פלפל שחור ועשבי תיבול. ניתן לערבב את גושי הבלילה שנוצרים תוך כדי בישול, וכך לקבל ביצה מקושקשת. במטבח הישראלי, כמו גם במטבחים רבים אחרים בעולם, מוסיפים לחביתות גבינות, ירקות טריים ואף סוגי בשר שונים.
ביצת עין היא אינה סוג של חביתה, היות שהביצה לא עוברת ערבוב והחלבון נותר חלק נפרד מהחלמון. שמה נובע מצורתה, שכן החלמון יוצר צורה דמוית עין.
הכנת ביצים לאכילה > שימור ביצים

בדומה למזונות אחרים, גם ביצים ניתן לשמר. לעומת זאת, יש להקפיד לבצע את תהליך השימור בקפידה, שכן טיפול לא נאות בביצים עלול להוביל להתפתחות חיידק הסלמונלה.
ישנן מגוון שיטות לשימור הביצים:
ביצה כבושה, המקובלת במטבח האנגלי, עשויה מביצה קשה אשר הוחמצה.
ביצה מומלחת, המקובלת במטבח הסיני, היא ביצה אשר מצויה בסביבה מלוחה למשך כחודש, לאחריו הביצה מגיעה לשיווי משקל אוסמוטי, וחלמונה נעשה קשה, בעוד החלבון נותר רך. את הביצה המומלחת מקובל לבשל טרם אכילתה.
ביצת מאה השנים, אשר אף היא מקובלת במטבח הסיני ובמטבחים נוספים ברחבי המזרח, מתקבלת על ידי שימור של ביצי ברווז, ביצי תרנגולת או ביצי שליו בתערובת של טיט, אפר, מלח, סיד וגבעולי אורז[דרוש מקור] במשך מספר שבועות או מספר חודשים.
הכנת ביצים לאכילה > ביצים כמרכיב במאכלים

במאכלים רבים משתמשים בביצים, אם על מנת להדביק יחד מרכיבים שונים ואם כדי להוסיף טעם למזון.
באפיית בורקס ומאפים אחרים נהוג לצפות את בצק העלים בבלילת ביצה הן לשיפור הטעם והן כדי לצפותו בגרגירי שומשום, פרג וכדומה.
בהכנת שניצל נהוג לצפות את חזה בשר העוף בבלילת ביצה ולצפות בפירורי לחם לנתח הבשר.
בצרפת, לדוגמה, קיימת מנה פופולרית בשם סטייק טרטר - סטייק נא מבשר בקר, שעליו יוצקים ביצה חיה. ביצים הם חלק של לזון.
חלבון הביצה משמש במתכונים רבים, בדרך כלל כאלה המשתמשים בחלבון מוקצף, דוגמת מקצפת. חלמון הביצה משמש במתכונים רבים, דוגמת מיונז. ניתן להפריד בין החלבון לחלמון באמצעות מפריד ביצה.
לביצים תפקיד מפתח בקונדיטוריה. עוגות וקינוחים רבים מבוססים על ביצים. הביצה משתמשת גם להכנת קרמים וגם להכנת בצק. בין הקינוחים מבוססי הביצים ניתן למנות את טירמיסו, עוגת ספוג, שרלוט, פאנדורו, זביונה וקרם שניט.
הכנת ביצים לאכילה > ביצים שלא הוטלו

במטבח היהודי-אשכנזי, השתמשו ב"אייערלאך" (ביידיש, מילולית "ביצים קטנות") - ביצים שלא הוטלו, שנמצאו לעיתים בקרבי תרנגולת, ונראות כחלמונים. הן בושלו או טוגנו ונלוו למאכלים כגון כבד קצוץ וקרעפלאך, שנחשבו מאכלי שבת וחג.
תעשיית הביצים

ייצור ביצים נעשה בלולי ביצים, שבהם מגדלים תרנגולות לביצים בשתי שיטות: לולי סוללות ולולי חופש. הזן הנפוץ בעולם המערבי (וישראל בתוכו) של עופות להטלה הוא תרנגול לגהורן, תרנגול שמוצאו מהעיר האיטלקית ליבורנו, בזכות רמת ההטלה הגבוהה שלהן - כ-300 ביצים לשנה.
בלולים המכונים לולי חופש, מוקצבים לתרנגולות שטחי מחיה גדולים יותר. לולי חופש בהם מקפידים על תזונת תרנגולות שאינה מכילה תערובת הכוללת הורמונים מכונים לולים אורגניים.
תעשיית הביצים > ביקורת על תעשיית הביצים

תעשיית הביצים זוכה לביקורת מצד ארגונים להגנת בעלי־חיים בשל תנאי ההחזקה של התרנגולות המטילות ביצי אפרוחים וביצים למאכל, ובפרט, בשל הגידול בכלובי סוללה, הנפוץ בחקלאות התעשייתית, אשר אינו מותיר לתרנגולות כמעט כל מרחב תנועה או גירוי סביבתי.
בשל הדאגה לרווחת התרנגולות, יש המעדיפים לקנות ביצים ממשקים הנוהגים בשיטות גידול בהן התרנגולות אינן מוחזקות בכלובים (כגון "ביצי חופש") או להימנע לחלוטין מאכילת ביצים כדי לא לממן את התעשייה. בעקבות מחאתם של ארגונים למען בעלי־חיים, התקבלה במספר מדינות חקיקה לאיסור או להגבלת השימוש בכלובים. ברחבי האיחוד האירופי התקבל איסור על השימוש בכלובי סוללה והתקן הנמוך ביותר מחייב מעבר ל"כלובים מאובזרים" שבהם שטח המחיה של התרנגולות מעט גדול יותר (750 סמ"ר, 20x35 ס"מ). במספר מדינות באיחוד התקבלו תקנים מחמירים יותר או שנאסר השימוש בכלובים בכלל - שווייץ, גרמניה, אוסטריה, הולנד ולוקסמבורג. בארצות הברית, איסור על השימוש בכלובי סוללה התקבל בקליפורניה, במסצ'וסטס, בוושינגטון, ברוד איילנד, במישיגן, באורגון ובקולורדו ובכל המדינות הללו, פרט לרוד איילנד, הוחלט לאסור בהדרגה גם מכירה של ביצים מכלובים. באוהיו התקבל איסור על הקמת כלובי סוללה חדשים החל מ-2010. בניו זילנד נאסר על הקמת כלובי סוללה חדשים החל מ-2010 ונקבעה תוכנית הדרגתית להפסקת השימוש בהם עד 2022. בבהוטן התקבלה חקיקה לאיסור השימוש בכלובים ב-2012.
בנוסף לביקורת כנגד גידול התרנגולות בכלובים, נשמעה ביקורת גם כלפי פגיעות נוספות בתרנגולות המקובלים בתעשיית הביצים, ביניהן השימוש בהשרה כפויה, המקובלת בלולי הכלובים - תהליך בו מרעיבים את התרנגולות במשך כשבועיים, השמדת האפרוחים הזכרים, שאינם מטילים ביצים, וקיטום מקורי התרנגולות. השמדת האפרוחים הזכרים וקיטום המקורות משותפים גם ללולים ללא כלובים. בשל כך ארגונים רבים להגנת בעלי חיים מתנגדים לאכילת ביצים גם מלולים ללא כלובים בשל כך, ותומכים במעבר לטבעונות.
תעשיית הביצים > סימון גודל

בישראל נהגו עד שנת 2008 לסמן ביצי תרנגולת במספרים. ביצה מס' 1 הייתה הגדולה ביותר וביצה מס' 7 הקטנה ביותר. ברשתות השיווק ניתן היה למצוא בדרך כלל רק ביצים מס' 1 ו-2. בביצים הקטנות יותר נעשה שימוש בתעשיית המזון. החל מ-2008 מסומנות הביצים בישראל באותיות לועזיות: XL, L, M, S, בדומה לסימון בגדים.
תעשיית הביצים > אלרגיה לביצים

אחת האלרגיות הנפוצות ביותר לסוגי מזון שונים היא אלרגיה לביצים .
תסמיני האלרגיה מאופיינים בפריחה על העור, בקשיי נשימה, בבחילות הקאות ושלשולים. בדרך כלל האלרגיה מתגלה בינקות ועוברת על פי רוב עד גיל 5. מומלץ לחשוף את התינוק לביצים רק בהגיעו לגיל 6 חודשים, לאחר הבשלת מערכת החיסון.
כשרות

ביצים שהוטלו על ידי עופות טהורים ואין בהן דם הן כשרות ופרווה. על-פי ההלכה, ניתן לדעת שהביצה שייכת בוודאות לעוף טמא לפי אחד משני סימנים:
ששני ראשיה "כדין" (עגולים) או "חדין" (עשויים כעין חרוט).
שהחלמון חיצוני לחלבון.
אולם, ביצה שצידה האחד כד והשני חד, וגם החלבון חיצוני לחלמון, יכולה להיות הן של עוף טהור והן של עוף טמא, וכדי להתירן יש צורך בעדות נוספת.
ביצה שנמצאה בתוך תרנגולת שנשחטה כדין, היא כשרה במקרה שהתרנגולת נמצאה כשרה, ואם יש לביצה חלמון וחלבון, הביצה נחשבת גם פרווה. לעומת זאת, אם התרנגולת נעשתה נבלה או שנמצאה טרפה, אין לאכול את הביצה שנמצאה בתוכה.
הביצה נכללת באיסור לינת לילה.
תחליפי ביצים

בני אדם הנמנעים מאכילת ביצים (מסיבות מוסריות או בריאותיות) מחליפים, על פי רוב, את הביצים בבישול באמצעות רכיבים כמו חמאת בוטנים, זרעי פשתן, רסק תפוחים או בננה, בהתאם למתכון.
אבקת ביצים
אבקות ביצים נפוצות בשימוש בחדרי אוכל שונים כגון בתי מלון. את האבקות יוצרים באמצעות ייבוש בריסוס בתהליך רציף בו נוזלי הביצה מחוממים ל-60⁰C ואז מרוססים לחלל ייבוש בו עובר זרם אוויר בטווח הטמפרטורות 121-149⁰C והאבקה היבשה נאספת, ניתן להשתמש גם בייבוש בהקפאה בו מוקפאת הביצה ומיובשת בתא ואקום אך שיטה זו יקרה יותר. על ידי הוספת מים ו/או חלב לאבקה היא הופכת לנוזל מעורבב שניתן להכין ממנו חביתה וביצה מקושקשת. השימוש באבקת ביצים נפוץ גם במקרים של מחסור בביצים. בחלק מן המרכולים ניתן למצוא גם נוזל ביצים מעורב, שהוא למעשה אבקת ביצים שהושרתה בנוזל, מוכנה להכנה.
בעקבות התפרצות נגיף הקורונה בישראל נוצר מחסור בביצים ברשתות השונות, ולכן הוצעו ללקוחות בחלק מן הרשתות אבקת ביצים ו/או נוזל ביצים.
ראו גם

אובו-צמחונות
תבנית ביצים
הערות שוליים

↑  Helen West, Egg Whites Nutrition: High in Protein, Low in Everything Else, https://www.healthline.com/, ‏June 18, 2021
↑  Hiroki Mori, Masahiro Takaya, Kenji Nishimura, Tatsuhiko Goto, Breed and feed affect amino acid contents of egg yolk and eggshell color in chickens, Poultry Science 99, 2020-01, עמ' 172–178 doi: 10.3382/ps/pez557
↑  מידע ונתונים על ענפי הלול, באתר המועצה לענף הלול
↑  מעיין ענבר, ארז אוסמן, סקירת ענף הביצים בישראל 2017 (עמ' 13), באתר משרד החקלאות, ‏יולי 2018
↑  איכות ביצים
↑  יפה שיר-רז, בריא לאכול ביצים, מלח וחלב? 8 מזונות במחלוקת, באתר ynet, 14 באוקטובר 2011
↑  חגי כהן ואריאל צבל, "השרה כפויה": על הרעבת תרנגולות בתעשיית הביצים, באתר אנימלס
↑  חגי כהן, 50 אלף עיניים במכל אשפה: רשמים אישיים מביקור במדגרת אפרוחים, באתר אנימלס
↑  דדי שי, חיתוך מקור: הטלת מום כאמצעי להתמודד עם ניקור הדדי בלולים, באתר אנימלס
↑  משרד הבריאות, האכלת התינוק בשנה הראשונה
↑  תלמוד בבלי, מסכת חולין, דף ס"ד, עמוד א'. משנה תורה לרמב"ם, ספר קדושה, הלכות מאכלות אסורות, פרק ג', הלכה ט"ז. שולחן ערוך, יורה דעה, סימן פ"ו, סעיף א'.
↑  שולחן ערוך, יורה דעה, סימן פ"ז, סעיף ה'
↑  שולחן ערוך, יורה דעה, סימן פ"ו, סעיף ג'
↑  כרם אביטל, תפסיקו לקשקש ת'ביצים, באתר ynet, 1 בנובמבר 2010
↑  גלעד אילון, בלי ביצים וחלב: איך מכינים עוגות לטבעונים, באתר ynet, 15 בדצמבר 2009
↑  Dried Eggs - an overview | ScienceDirect Topics, www.sciencedirect.com
| --- | --- |
בקרת זהויות :  NLI: 987007533492205171  PLWABN: 9810673083405606  GND: 4013700-4  LCCN: sh85041248 
ביצה מבושלת חתוכה
חמש ביצי עין במחבת
ביצת מאה השנים חתוכה לשני חצאים
דוכן ביצים בשוק
עוגת ספוג מובססת על חלבון ביצה מוקצף
תרנגולות לביצים בלול סוללות מודרני
עדי רותם

ערך זה עוסק במתאגרפת ישראלית. אם התכוונתם למוזיקאי, ראו .
| --- | --- |

עדי רותם עם הגביע של אליפות העולם של WAKO‏ 2009-2011 והחגורה של WFCA מ-2012
 לידה:  29 באוקטובר 1979 (בת 45) הרצליה 
 מידע כללי
 מדינה:  ישראל
 adikickboxing.com
 ספורט
 ענף ספורט:  איגרוף
 תת-ענף:  אגרוף תאילנדי
 הישגים
 שיאים אישיים:  אלופת העולם של ארגון WAKO בשנים 2009–2011  אלופת העולם באגרוף תאילנדי של ארגון WFCA עד משקל 52 ק"ג בשנת 2012
 
עדי רותם (נולדה ב-29 באוקטובר 1979) היא אלופת העולם באגרוף תאילנדי של ארגון WAKO בשנים 2009–2011 ואלופת העולם באגרוף תאילנדי של ארגון WFCA עד משקל 52 ק"ג בשנת 2012.
קורות חייה

רותם נולדה וגדלה בהרצליה. מגיל ארבע השתתפה בחוג הישרדות, ובגיל חמש הצטרפה לדניס הישרדות. כשהייתה בת שלוש עשרה הגיעה לחגורה שחורה אצל דניס האנובר, ובהמשך הגיעה לחגורה שחורה דאן שלוש. במשך שבע שנים רצופות הייתה אלופת ישראל במשקל חופשי בג'ו ג'וטסו, קרטה וג'ודו. בצה"ל שירתה כמדריכת קרב מגע.
בתום שירותה הצבאי התאמנה באגרוף תאילנדי בתאילנד, ועם שובה לישראל התחילה להתאמן באגרוף תאילנדי אצל אבנר שלום. היא סיירה בארצות הברית, אוסטרליה ותאילנד על מנת להתאמן אצל מומחים - באוסטרליה התאמנה אצל ג'ון ווין פאר (John Wayne Parr) ואשתו אנג'לה פאר במועדון טייגר מואה תאי (Tiger Muay Thai) בפוקט, ובמועדון סופר פרו סאמוי בקו סאמוי. בתאילנד למדה אצל הישראלי שוקי רוזנצווייג שזכה באליפות העולם באגרוף תאילנדי והתחרתה פעמיים מול אלופת תאילנד.
בקיץ 2006 החלה להתאמן במועדון ווס ג'ים באמסטרדם (Vosgym), בו פגשה את איוואן (היפו) היפוליט (Ivan Hippolyte), שהפך למאמן ולמנטור שלה. במשך ארבע השנים הבאות היא שהתה חלק מהשנה באמסטרדם ושבה למספר חודשים לישראל כדי לעבוד. בארץ התאמנה במשך שנה אצל מושיק קידר במרכז הספורט בחולון. במועדון ווס ג'ים באמסטרדם הכירה את מונסף (בן) בנור, שהפך למאמנה האישי. מאז 2006 ועד היום (דצמבר 2012) היא מייצגת ומתחרה עבור המועדון.
בארץ הייתה מקום ראשון בקיקבוקס בשנים 2005–2008.
ב-2006 הייתה מקום שלישי באירופה ב-WAKO.
ב-2007 הייתה מקום שמיני בעולם.
ב-2008 הפכה לסגנית אלופת אירופה בליגת K-1 (ליגה מקצוענית לקיקבוקס ואגרוף תאילנדי) למשקל עד 52 ק"ג, בתחרות שנערכה בפורטוגל, השייכת לארגון WAKO.
באוקטובר 2009 התחרתה לראשונה באליפות העולם ב-K-1 חובבני שנערכה בווינה. בחצי הגמר ניצחה מתמודדת טורקית. בגמר ניצחה את הרוסיה אבניה סיווירי.
והוכתרה לאלופת העולם בארגון WAKO, תואר בו החזיקה במשך שלוש שנים 2009–2011.
באוקטובר 2009 זכתה במדליית ארד באליפות אירופה בקיקבוקסינג עד 52 ק"ג שנערכה באזרבייג'ן.
באוקטובר 2010 השתתפה בתחרות IWC מקבוצת "דוג פייט", שנערכה באצטדיון הטניס, רמת השרון. יריבתה הייתה ההולנדית לינדה אומס ורותם ניצחה. אומס ערערה על התוצאה
ובערעור הפכו את ההחלטה.
ב-2010 שבה לישראל ומאז היא עובדת כמאמנת כושר ומדריכת אגרוף תאילנדי בבריכת גורדון ובמועדון "קרוספיט" תל אביב.
באוקטובר 2012 טסה לאמסטרדם לקרב נוסף מול המתאגרפת ההולנדית לינדה אומס, שהיא אלופת העולם הנוכחית. עדי רותם זכתה בקרב והפכה לאלופת העולם במשקל עד 52 ק"ג של ארגון Thai Boxing WFCA.
בנובמבר 2013 הצטלמה לפרק בסדרת הפעולה האינטרנטית "המכסחים", בבימויו של ליאור חפץ.
בספטמבר 2014 השתתפה רותם בתוכנית ראליטי Enfusion reality. התוכנית היא הפקה הולנדית של ארגון Enfusion ובראשה עומד אדווין ואן אוס, במסגרתה 18 מתאגרפים בצמרת העולמית מתמודדים זה מול זה. בעונה הזו לראשונה הם שינו את הקונספט ובמקום גברים הם ליהקו 18 מתאגרפות בצמרת העולמית. התוכנית צולמה בסופר פרו סמוי בקו סמוי, תאילנד.
כיום (2022) מאמנת Thaiboxing / אגרוף תאילנדי בקבוצות ובאימונים אישיים.
בעלת זיכיון Vos Gym
בתל אביב ישראל.
ראו גם

שרה אברהם
K-1
קיקבוקס
הערות שוליים

↑  אבשלום חלוץ, אלופת העולם הישראלית באיגרוף תאילנדי מתחממת לקרב הגורלי, באתר הארץ, 15 בדצמבר 2012.
↑  אתר התוכנית
↑  קדימון התוכנית
משחקי הים התיכון

| --- | --- |
לוגו משחקי הים התיכון

 ענף:  ספורט רב ענפי
 תאריך ייסוד:  1951
 ארגון מפעיל:  International Mediterranean Games Committee
 מספר מתמודדים:  26 מדינות
 יבשת:  אירופה, אסיה, אפריקה
 הכי הרבה זכיות:  איטליה איטליה (1962 מדליות)
 International Mediterranean Games Committee
 
כרזת המשחקים הראשונים באלכסנדריה
מפה של המדינות המשתתפות
תכלת - הערים בהן נערכו תחרויות, כתום בהיר - מדינות בהן נערכה התחרות פעם אחת, כתום כהה - מדינות בהן נערכה התחרות פעמיים, אדום מדינות בהן נערכה התחרות שלוש פעמים
משחקי הים התיכון הוא אירוע ספורט רב-ענפי, המתרחש אחת לארבע שנים, בו משתתפות בעיקר מדינות הגובלות בים התיכון, מאסיה, מאפריקה ומאירופה. הרעיון למשחקים הוצע באולימפיאדת לונדון ב-1948 על ידי מוחמד טהר פאשה, יושב-ראש המשלחת האולימפית המצרית, והמשחקים נערכו לראשונה בשנת 1951 באלכסנדריה שבמצרים. עשרת המשחקים הראשונים נערכו תמיד בשנה המקדימה את המשחקים האולימפיים. לעומת זאת משנת 1993 ואילך נערכים המשחקים שנה לאחר המשחקים האולימפיים.
במשחקים הראשונים שנערכו באלכסנדריה בחודש אוקטובר 1951 השתתפו 734 ספורטאים מעשר מדינות שונות שהתחרו ב-13 ענפי ספורט. מאותה שנה ואילך לא הופסקו המשחקים, והם נערכים באופן רציף מדי ארבע שנים. במהלך המשחקים השניים, שנערכו בברצלונה, עלה הרעיון להקים גוף שיפקח על המשחקים, סוג של ועדה ביצועית. ואכן, ב-6 ביוני 1961 הוקמה הוועדה הבין-לאומית למשחקי הים התיכון (ICMG).
ב-2015 התקיים תחת הארגון טורניר משני בשם "משחקי חוף הים תיכון" בפסקארה באיטליה, ב-2019 התקיים בפטרס ביוון, ב-2023 התקיים בהרקליון ביוון וב-2027 יתקיים בעיירות לגואה ופורטימאו בפורטוגל. ב-2031 מתמודדת על האירוח אליקנטה בספרד.
ארגון

על הכנת והרכבת משלחות הנציגים והספורטאים אחראים הוועד האולימפי הבין-לאומי (IOC) והוועד האולימפי ההלני (HOC). כמו כן, מקום מושבה הקבוע של ה-ICMG הוא ביוון, ללא קשר לזהותו של נשיאה הנוכחי, ומזכירה הכללי הוא תמיד יווני.
דגל המשחקים

סמל משחקי הים התיכון מורכב משלוש טבעות, המסמלות את שלוש היבשות שלחופי הים התיכון - אסיה, אפריקה אירופה. תחתית הטבעות נראית כמתמוססת במימי הים התיכון. הדגל הוצג לראשונה במשחקי ספליט בשנת 1979 כדגל המשחקים הללו, ולאחר מכן התקבל כדגלן של כל התחרויות. בסיום כל תחרות מועבר הדגל אל נציגי המדינה בה תיערך התחרות הבאה.